कंगना रनोट ने कहा- कॉलेज के दिनों में मधुबाला की तरह दिखती थी, अब पता नहीं..
kangana ranaut, madhubala news।लीजेंड्री एक्ट्रेस मधुबाला की डेथ एनिवर्सरी पर कंगना रनोट ने फोटो पोस्ट कर उन्हें याद किया है। कंगना का कहना
लीजेंड्री एक्ट्रेस मधुबाला की डेथ एनिवर्सरी पर कंगना रनोट ने फोटो पोस्ट कर उन्हें याद किया है। उन्होंने अपने साथ मधुबाला की तस्वीर शेयर कर कहा है कि जब वो अपने करियर के शुरुआती दौर में थीं तो मधुबाला की रेप्लिका यानी हूबहू उनकी तरह दिखती थीं।
कंगना का कहना है कि लोग चाहते हैं कि वो पर्दे पर मधुबाला का किरदार निभाए। इसके साथ ही कंगना ने एक दूसरे पोस्ट में अपनी फिल्म इमरजेंसी की रिलीज डेट को लेकर अमिताभ बच्चन पर निशाना साधा है।
फिल्मों में मधुबाला का किरदार निभाना चाहती हैं कंगना
कंगना रनोट ने अपने सोशल मीडिया पर मधुबाला के साथ कोलाज में फोटोज शेयर करते हुए लिखा, 'जैसा कि लोग चाहते हैं कि मैं पर्दे पर सिनेमा की देवी मधुबाला की भूमिका निभाऊं। शुरुआती दिनों में मैं उनकी तरह दिखती थी, हालांकि अब मैं इसके बारे में श्योर नहीं हूं।'
कंगना ने फिल्म इडस्ट्री में अपने शुरुआती दिनों की भी एक तस्वीर शेयर की है। इस फोटो में उन्होंने ब्लैक ड्रेस पहना हुआ है।
गुजरे जमाने की सबसे खूबसूरत एक्ट्रेसेस में से एक थीं मधुबाला
बता दें कि आज गुजरे जमाने की मशहूर एक्ट्रेस मधुबाला की 54वीं डेथ एनिवर्सरी है। मधुबाला का जन्म 14 फरवरी 1933 को दिल्ली में हुआ था। उन्होंने 1942 में रिलीज फिल्म बसंत से अपने एक्टिंग करियर की शुरुआत की थी। इसके बाद उन्होंने महल, बादल, काली, बरसात की रात, नील कमल जैसी बेहतरीन फिल्मों में अपनी एक्टिंग का लोहा मनवाया।
मुगल -ए-आजम में उनके किरदार अनारकली ने उन्हें हमेशा के लिए फेमस कर दिया। मधुबाला का बीमारी की वजह से 23 फरवरी 1969 को महज 36 साल की उम्र में ही निधन हो गया।
कंगना ने अब बिग बी पर साधा निशाना
कंगना ने एक रिसेंट ट्वीट में अमिताभ बच्चन और टी-सीरीज के मालिक भूषण कुमार पर निशाना साधा है। उन्होंने लिखा, 'पूरा अक्टूबर फ्री है, नवंबर और दिसंबर भी फ्री है, यहां तक कि सितंबर भी फ्री है। लेकिन अमिताभ बच्चन और टाइगर श्रॉफ ने अपनी फिल्म के लिए 20 अक्टूबर की रिलीज डेट रखी है। लगता है बॉलीवुड माफिया गैंग्स पैनिक मीटिंग कर रहा है।'
कंगना ने कहा है कि जब उन्होंने पहले ही अपनी फिल्म की रिलीज डेट ऑफिशियल कर दी थी तो इस क्लैश की नौबत क्यों आ रही है।
इंदिरा गांधी के रोल में नजर आने वाली हैं कंगना
कंगना ने अभी हाल ही में अपनी फिल्म इमरजेंसी की शूटिंग खत्म की है। इस फिल्म में कंगना इंदिरा गांधी के रोल में नजर आएंगी। कंगना के मुताबिक, ये उनका ड्रीम प्रोजेक्ट है और इसके लिए उन्होंने अपनी प्रॉपर्टी तक गिरवी रख दी है।
इस फिल्म का डायरेक्शन भी कंगना ही कर रही हैं। फिल्म में कंगना के अलावा महिमा चौधरी, अनुपम खेर, श्रेयस तलपड़े और विशाक नायर भी अहम भूमिका में नजर आएंगे।